བསྒྲགས་པ་གླིང་གྲགས་ལས།ཤར་རྒྱ་ནག་དང་དབུས་གངས་ཀྱི་རྭ་བའི་བར་ན་ལ་ཤན་གངས་རྒྱུད་དར་དཀར་གྱི་ཡོལ་བ་འདྲ་བས་བཅད།བྱང་གེ་སར་དང་དབུས་གངས་ཀྱི་རྭ་བའི་བར་ན་བྱེ་མ་སྒང་རིང་ཉའི་སྒལ་བ་འདྲ་བས་བཅད།ནུབ་སྟག་གཟིག་དང་དབུས་གངས་ཀྱི་རྭ་བའི་བར་ན་དག་ཤ་དུང་གི་སྒོ་འདྲ་བས་བཅད།ལྷོ་རྒྱ་གར་དང་དབུས་ཀྱི་ར་བའི་བར་ན།ཧི་མ་ལ་ཡའི་རི་རྒྱུད་དུག་སྦྲུལ་དཀྱུས་པ་འདྲ་བས་བཅད།རྒྱ་གར་དང་རྒྱ་ནག་བར་ན་སྤུ་ཟེ་བྲག་རྒྱུད་སྤྲེའུ་རྩེ་བས་བཅད།རྒྱ་ནག་དང་གེ་སར་གྱི་བར་ན་ཀློང་ཐང་བྱེ་མ་རལ་དྲུག་གིས་བཅད།གེ་སར་ཁྲོམ་དང་སྟག་གཟིག་གི་བར་ན་ཉི་གོང་དབྱེན་དམར་ཐང་ཆེན་གྱིས་བཅད།སྟག་གཟིག་དང་རྒྱ་གར་གྱི་བར་ན་མོན་མཚོ་ནག་པོ་གཏིང་རིང་གིས་བཅད།རྒྱ་ནག་དང་བོད་ཀྱི་བར་སུམ་གླིང་ཀ་ཆུཅུགཡུ་མཚོ་རིང་གིས་བཅད།གེ་སར་དང་ཧོར་དང་བོད་ཀྱི་བར་ན་ཁྲི་ཤོ་རྒྱལ་མོ་དང་བྲག་ཆུ་སྨན་འཕྲང་རིང་གིས་བཅད།སྟག་གཟིག་དང་བོད་ཀྱི་བར་གྱི་བར་ན་རྟག་ཤ་རྡོ་རྒོད་བྲག་རོང་གིས་བཅད།ཞང་ཞུང་དང་བོད་ཀྱི་བར་ན་ནུབ་ཀྱི་གེ་ཁོད་གཉེན་ལུང་རོང་གིས་བཅད།སྨད་སུམ་པ་དང་བོད་ཀྱི་བར་ན་ཤར་གྱི་གའུ་ཤེལ་ཚ་རོང་གིས་བཅད།འ་ཞ་དང་བོད་ཀྱི་བར་ན་བྱེ་མ་སྦྱང་མདུར་རོང་གིས་བཅད།འཇང་དང་བོད་ཀྱི་བར་ན་ལྷོ་ཡི་གོར་མ་ཞ་ལ་རོང་གིས་བཅད།ཅེས་བསྒྲགས་པ་གླིང་གྲགས་དང་བསྟན་པའི་རྣམ་བཤད་དར་རྒྱས་གསལ་སྒྲོན།གཡུང་དྲུང་བོན་གྱི་བསྟན་འབྱུང་ལེགས་བཤད་བསྐལ་བཟང་བསྟན་པའི་མགྲིན་རྒྱན་སོགས་ཕན་ཚུན་དཔེར་བསྡུར་ནས་ཡིག་ཐོག་ཏུ་བཀོད་པ་ཡིན།